**Občina Domžale**, Ljubljanska cesta 69, 1230 Domžale, ki jo zastopa župan Toni DRAGAR, identifikacijska številka za DDV in davčna številka: SI 62862006 kot zakupodajalec ( v nadaljevanju: **zakupodajalec**)

in

\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_, davčna številka: \_\_\_\_\_\_\_\_\_\_\_\_\_\_\_\_\_\_\_\_, kot zakupnik (v nadaljevanju: **zakupnik**)

Sklepata naslednjo

**ZAKUPNO POGODBO**

1. člen

(predmet zakupne pogodbe)

Pogodbeni stranki kot nesporno ugotavljata, da:

* Zakupodajalec daje zakupniku v zakup eno (1) nestandardno zaprto stojnico na zakupnem mestu z oznako \_\_\_\_\_\_-z na tržnem prostoru v Domžalah,
* So za prodajo na nestandardni zaprti stojnici dovoljeni naslednji izdelki: \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Zakupna pogodba se sklene za obdobje od 1.1.2019 do 31.12.2019.

2. člen

(obveznost zakupodajalca)

Zakupodajalec skrbi za urejenost skupnih delov in naprav, za odstranjevanje in odvoz odpadkov in snega ter za čiščenje sanitarnih prostorov na tržnem prostoru v Domžalah.

3. člen

(obveznosti zakupnika)

Zakupnik se obvezuje, da bo na tržnem prostoru v Domžalah posloval v skladu s Splošnimi pogoji za prodajo na stojnicah v Domžalah, številka: 0072-23/2012, z dne 9.11.2012, ki so sestavni del te zakupne pogodbe.

Zakupnik se obvezuje, da bo v zakupljeni nestandardni zaprti stojnici izvajal prodajo svojih izdelkov najmanj tri (3) dni na teden.

Zakupnik se obvezuje, da bo zakupnino za nestandardno zaprto stojnico v višini \_\_\_\_\_\_\_\_\_\_ evrov poravnal v osmih (8) dneh po sklenitvi zakupne pogodbe, na transakcijski račun zakupodajalca, številka: 0122 3010 0001 491. Plačilo zakupnine v določenem roku je bistvena sestavina neposredne pogodbe. Če zakupnik ne poravna zakupnine v navedenem roku, se šteje, da je neposredna pogodba razdrta s prvim dnem zamude.

4. člen

(prenehanje zakupa)

Zakup nestandardne zaprte stojnice preneha s potekom obdobja iz drugega odstavka 1. člena te zakupne pogodbe. Zakupne pogodbe ni mogoče molče obnoviti.

Zakupnik sme odpovedati zakupno pogodbo brez navajanja razloga s 30-dnevnim odpovednim rokom, vendar nima pravice do vračila že plačane zakupnine.

Zakupodajalec lahko zakupniku odpove zakupno pogodbo, če skladno s predpisi ugotovi, da zakupnik krši oziroma je kršil določila te zakupne pogodbe ali določila Splošnih pogojev za prodajo na stojnicah v Domžalah.

Zakupnik mora v petih (5) dneh po prejemu odpovedi iz prejšnjega odstavka izprazniti nestandardno zaprto stojnico, sicer pooblašča zakupodajalca, da to stori v njegovem imenu. Stroški, ki pri tem nastanejo zakupodajalcu, skupaj s stroški hrambe, bremenijo zakupnika.

5. člen

(ostala določila zakupne pogodbe)

Ta pogodba postane pravno veljavna, ko jo podpišeta obe pogodbeni stranki in zakupnik poravna celotno zakupnino.

Morebitne spore, ki izvirajo iz te pogodbe, rešujeta stranki sporazumno. V kolikor do sporazuma ne pride, spore rešuje stvarno pristojno sodišče po sedežu zakupodajalca.

Zakupna pogodba je napisana v dveh (2) enakih izvodih, od katerih prejme en (1) izvod zakupodajalec in en (1) izvod zakupnik.

|  |  |
| --- | --- |
| Številka: |  |
| Datum: |  |
|  |  |
|  |  |
| **ZAKUPODAJALEC** | **ZAKUPNIK** |
| OBČINA DOMŽALE | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Župan |  |
| Toni DRAGAR |  |